Държавен вестник, бр. 64, 2012 г., стр. 26

СТР.  26	
Д Ъ Р Ж А В Е Н  В Е С Т Н И К 	
БРОЙ  64
Продължаване на действието след изтичане 
на срока на Договора
12.3. Обезщетенията, предвидени в насто­
ящата Уговорка 12 („Обезщетения“) следва 
да се прилагат и след прекратяването или 
изтичането на срока на този Договор.
Плащания
12.4. Всички плащания, направени от Еми­
тента съгласно Уговорка 11 („Такси и разноски“) 
и Уговорка 12.1 („От Емитента“), следва да 
бъдат освободени от всякакви удръжки за 
текущи или бъдещи данъци при източника 
или други данъци, мита или налози от как­
вото и да е естество, освен ако Емитентът 
е задължен по силата на законите на Репу­
блика България да направи такова плащане, 
като удържи съответните данъци, мита или 
налози. В този случай Емитентът е длъжен 
да плати всички допълнителни суми, така че 
Фискалният агент да получи такива суми, 
каквито би получил, ако не се изискваше да 
се правят удръжки. 
13. Общи разпоредби
Уговорка относно целостта на Договора
13.1. Настоящият Договор съдържа ця­
лостното споразумение между страните по 
него относно предмета на този Договор към 
датата на сключването му с изключение на 
приложимите по закон разпоредби, които 
могат да не бъдат включвани в договора, и 
заменя всички предварителни писмени или 
устни споразумения между страните по този 
Договор по отношение на въпросите, уредени 
в настоящия Договор.
13.2. Всяка страна по този Договор потвърж­
дава, че не е приела да сключи настоящия 
Договор във връзка с което и да е изявление, 
гаранция или задължение, което не е изрично 
предвидено в него.
13.3. Доколкото е позволено от закона и 
с изключение на случаите на измама, всяка 
страна по настоящия Договор се съгласява и 
потвърждава, че нейното единствено право 
и защита във връзка с което и да е изявле­
ние, гаранция или задължение, направено 
или поето във връзка с този Договор, следва 
да бъде същото като това, произтичащо от 
нарушаването на уговорките на настоящия 
Договор, изключвайки всякакви други права 
или защита (включително при деликт или 
произтичащи от нормативен акт).
13.4. Позоваването на „този Договор“ в 
Клаузи 13.1 и 13. 4 („Уговорка относно целостта 
на Договора“) включва такси и разноски, как­
то и всички документи, подписани съгласно 
настоящия Договор.
Недействителност
13.5. Всяка от разпоредбите на настоящия 
Договор е самостоятелна. В случай че някоя 
от разпоредбите се счита или бъде обявена за 
недействителна или неприложима в каквото 
и да е отношение и по силата на което и да 
е законодателство или юрисдикция, това не 
следва да оказва влияние в тази връзка и 
страните следва да положат всички разумно 
необходими усилия да я заменят с действи­
телна и приложима разпоредба, която да има 
възможно най-близко действие до това на 
недействителната разпоредба.
Без създаване на представителство и без 
учредяване на тръст
13.6. С действията си съгласно настоящия 
Договор Агентите не поемат задължения от­
носно и не встъпват в отношения на предста­
вителство или отношения, свързани с тръст, 
спрямо Облигационер и следва да изпълняват 
единствено задълженията, които са изрично 
посочени в настоящия Договор и Условията, 
както и всички съпътстващи ги необходими 
задължения.
Държателят следва да се счита за собственик
13.7. Освен ако е разпоредено друго от съд 
на компетентна юрисдикция или е указано 
по друг начин от Емитента, или се изисква 
по силата на закона, всеки Агент следва да 
счита регистрирания държател на Облигация 
като неин абсолютен собственик във всички 
случаи, както е предвидено в Условията, и не 
следва да носи отговорност за това. 
Без учредяване на тежести
13.8. Никой от Агентите не следва да уп­
ражнява право на тежест, прихващане или 
друга подобна претенция спрямо който и да 
е от Облигационерите по отношение на как­
вито и да е суми, дължими от него съгласно 
този договор. 
Консултации
13.9. Всеки Агент може да се консултира по 
всеки въпрос с избран от него професионалист, 
който може да бъде служител или консултант 
на Емитента и не следва да носи отговорност 
за каквото и да е действие или бездействие, 
извършено добросъвестно в съответствие с 
консултацията на този съветник. 
13.10. Никоя от разпоредбите в настоящото 
не изисква от който и да е от Агентите да 
извършва действия, които биха могли да бъ­
дат незаконосъобразни или в противоречие с 
който и да е приложим закон или подзаконов 
нормативен акт.
Мониторинг и собствени средства
13.11. Никой от Агентите не е задължен да 
(i) следи дали Емитентът или друга страна 
спазва задълженията си съгласно настоящото 
или Условията, или (ii) да определя дали е 
настъпило неизпълнение в даден момент.
13.12. Никой от Агентите не е длъжен да 
разходва или рискува своите собствени сред­
ства при изпълнението на задълженията си 
съгласно настоящия Договор.